《还福州海行两首 其一》
清代·林旭

客吴思越此成回，云水多情识我来。白氎千重遮日走，绿荷万顷泛风开。

车音听入江干别，亭树归寻旧月栽。仰屋波光看不定，顿思微醉玩深杯。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。